**Obavijest o načinu omogućavanja neposrednog uvida u rad tijela**

Narodno sveučilište "Sesvete" osigurava neposredan uvid u rad Upravnog vijeća na način da zainteresirani građani mogu prisustvovati sjednicama.

Sjednicama Upravnog vijeća može prisustvovati najviše jedna osoba. Narodno sveučilište "Sesvete" prilikom osiguravanja neposrednog uvida u rad Upravnog vijeća obvezna je voditi računa o redoslijedu prijavljivanja. Građani koji žele ostvariti pravo na neposredan uvid u rad tog tijela obvezni su ispuniti obrazac koji mogu preuzeti ovdje te isti ispuniti i uputiti na e-mail adresu službenika za informiranje – aida.vidovic-krilanovic@ns-sesvete.hr.

Zahtjev se podnosi elektronskim putem na obrascu dostupnom na mrežnim stranicama Ustanove.

U obrazac se, osim podataka o podnositelju zahtjeva, unosi i podatak o točkama dnevnog reda sjednice Upravnog vijeća kojima podnosîtelj zahtjeva želi prisustvovati.

Zahtjev se može podnijeti tek po objavi dnevnog reda sjednice Upravnog vijeća na mrežnim stranicama Ustanove, a krajnji rok za podnošenje zahtjeva je 48 sati prije početka sjednice.

U slučaju da je po jednoj točki dnevnog reda sjednice Upravnog vijeća podneseno više zahtjeva, pravo prvenstva İmat će ranije zaprimljen zahtjev

Podnositelji zahtjeva će o načinu na koji je riješen njihov zahtjev biti obaviješteni telefonskim ili elektronskim putem, najkasnije 24 sata prije održavanja sjednice Upravnog vijeća.

Narodno sveučilište "Sesvete" nije dužno osigurati neposredan uvid u svoj rad kada se radi o pitanjima u kojima se po zakonu javnost mora isključiti, odnosno ako se radi o informacijama za koje postoje ograničenja prava na pristup prema odredbama Zakona. Građani mogu podnijeti predstavku Povjereniku za informiranje ako uoče nepravilnosti u osiguravanju javnosti rada.